Document ID: /roh_data/filtered/fineweb-2-filterrobots_roh.jsonl.gz/53116

Naziunal/Internaziunal - Era senza Curdin Perl ina staffetta svizra cun ambiziuns
Igl è il cumbat da las naziuns – la staffetta al campiunadi mundial da ski nordic a Falun. Sco gia gievgia tar las dunnas spetg’ins era venderdi tar ils umens il grond duel dals vischins, la Norvegia encunter la Svezia.
Il pli tgunsch pudess anc la Russia tartagnar la festa a las 2 grondas naziuns nordicas. Betg tar ils candidats da medaglia tutga la Svizra. Tant pli che la Svizra sto desister da Curdin Perl ch’è blessà. Tuttina parta il quartet svizzer cun ambiziuns a la cursa da 4 giadas 10 kilometers. Ina plazza en ils top 6 è la finamira.